
Es descriuen les condicions atmosfèriques i les característiques texturals i mi- 
neralògiques de les pluges de fang i deposició seca ocorregudes els dies 20/21 de febrer 
i 14 de març respectivament de 2004. Es caracteritzen per la distribució en tota l'illa de 
Mallorca, i pel volum extraordinari de deposició (11,32 g m?) que igualaria en un sol 
episodi la deposició mitjana anual calculada per a Mallorca. En la composició 
mineralògica destaca la presència important de minerals de les argiles que va lligada a 
una disminució de la mida de gra (11,1 um) en comparació amb els valors mitjans 
obtinguts en altres episodis durant el període 1983-2003. 

SIGNIFICANT DUST RAIN ON FEBRUARY AND MARCH OF 2004 EPISODES IN 
MALLORCA (WESTERN MEDITERRANEAN). Atmospheric conditions and texture 
and mineralogical characteristics of sediment samples collected during dust rains and 
dry deposition episodes of 20/21 February and 14 March of 2004 respectively are 
described. That event is exceptional not only because of its extension affecting all the 
island of Mallorca but for its depositional volume (11,32 g m") similar to the mean 
obtained values for the whole year. Clay minerals present an elevated percentage in the 
global mineralogical composition related with the mean grain size lower (11,1 um) than 
the mean values obtained during the dust deposition events occurred in Mallorca during 
the 1983-2003 period. 

Introducció 


Encara que fa uns anys els treballs publicats 
sobre pluges de fang a les Illes Balears eren 
escassos i fragmentaris, darrerament la informa- 
ció disponible damunt aquest fenomen comença 
a ésser significativa. Així el treball de Fornós et 
al. (1997) dóna a conèixer aspectes mineralògics, 
texturals i sedimentaris de la pols resultant de les 
pluges de fang. Fiol i Guijarro (2000) estudien 
sis deposicions seques peculiars en que la pols es 
presenta concrecionada en forma d'esfèrules i les 
condicions meteorològiques que propicien 
aquest fenomen, Fiol et al. (2001) endemés con- 
sideren en detall les condicions meteorològiques 
d'una relació de 222 pluges de fang. Finalment 
Fiol et al., (en premsa) han estudiat el fenomen 
recopilant les pluges registrades (catalogades) 
entre 1982 i 2003 i considerant múltiples aspec- 
tes del citat fenomen. 

Dins d'aquest context informem sobre dues 
pluges de fang que considerem peculiars. Una 
(20/21 de febrer de 2004) per la baixa freqüència 
i excepcionalitat durant el mes de febrer (Fiol et 
al., en premsa) i per volum de mostra recollida, 
la segona en g m° mai enregistrada durant els 23 
anys de mostreig. I l'altre (14/03/04) per tractar- 
se d'una deposició seca, la més important en 
volum de les conegudes fins a l'actualitat. 

Els objectius del present treball són la carac- 

terització de la situació meteorològica en que 
s'han donat aquestes deposicions, així com la 
descripció tant textural com mineralògica dels 
sediments recollits que han estat en dues àrees de 
Mallorca el màxim d'allunyades, Palma i 
Alcúdia. Finalment, es comparen els resultats 
amb valors obtinguts de mostres recollides en 
altres episodis de pluges de fang i es posa de 
manifest aquesta excepcionalitat. 


Resultats 


Situació meteorològica 

La situació meteorològica era la típica d'a- 
quests fenòmens: baixes pressions al nord d'À- 
frica promouen tempestes que aixequen la pols 
de les zones desèrtiques, al temps que indueixen 
un flux atmosfèric regional de sud cap a nord, 
que arrossega aquesta pols cap a la mar 
Mediterrània. Durant el transport atmosfèric es 
produeix una sedimentació amb velocitat varia- 
ble, segons la granulometria, de manera que la 
fracció més fina pot arribar a distàncies conside- 
rables (nord de França, Illes Britàniques, ...), a no 
ser que sigui literalment rentada de l'aire per una 
precipitació aquosa generalment de pluja, però 
ocasionalment també de neu. 

La situació depressionària afavoreix que es 
donin aquestes pluges, que no solen ser molt 








Fig. 1. Anàlisis meteorològics de superfícies isobàriques del dia 20-2-2004 a les 12 h UTC. Les línies contínues 
indiquen l'altura geopotencial (m) de la topografia isobàrica, i les línies discontínues la temperatura (PC). a) 
Superfície de 925 hPa, b) Superfície de 850 hPa. 

Fig. 1. Meteorological analyses of isobar surfaces of 20-february-2004 at 12 UTC. Isohipse map (m) (continuous 
line) and isotherms (°C) (dashed line): a) at 925 hPa level and b) at 825 hPa. 

abundants, donat que l'aire provenint del nord 
d'Àfrica, sec i relativament càlid, extreu per eva- 
poració una part del contingut d'aigua de les 
gotes de pluja que, provenint de més a dalt, la tra- 
vessen. Les gotes que assoleixen la terra, 
emperò, arriben en forma de fang, carregades de 
tota la pols que han rentat mentre travessaven la 
massa d'aire africana. 

Les anàlisis de la situació meteorològica de 
dia 20 a les 12 hores UTC mostren que al nivell 
de 925 hPa (a uns 700 m d'altitud, veure la figu- 
ra la) el flux atmosfèric és de component sud, 
amb una observació de 35 nusos a la costa arge- 
lina, i hi ha un fort gradient de temperatura, des 
dels 8°C al sud de Mallorca fins als més de 20°C 
a Algèria. Més amunt, al nivell de 850 hPa (uns 
1400 m d'altitud, Fig. 1b) la situació és similar, 
amb vents de 40 nusos del sud-oest a la costa 
argelina i de 25 nusos del sud-est a Palma. 
Aquest vent tan fort deu ser responsable del 
caràcter extraordinàriament abundant de la pluja 
de fang d'aquest dia. 

A les imatges del satèl-lit Meteosat (no mos- 
trades) no es pot apreciar la taca de pols degut a 
l'abundant nuvolositat que hi havia a tota la 
zona. 

El dia 14 de març la situació és similar, però 
el vent és considerablement més fluix, com indi- 
ca la major separació de les línies d'altura geo- 
potencial a la Fig. 2 (aquest dia no hi va haver 
informació de la costa argelina). El vent està més 








allevantat, degut a la posició més cap al sud de 
les baixes pressions. 


Anàlisi graulomètrica 

De les mostres obtingudes es va realitzar 
una anàlisi granulomètrica mitjançant un aparell 
analitzador de mida de partícula COULTER, LS 
obtenint la representació gràfica mitjançant un 
histograma de frequències i la corba acumulati- 
va. Endemés es van obtenir els paràmetres gra- 
nulomètrics i estadístics aritmètics elementals. 

De les dades obtingudes (Fig. 3) s'observa 
que pràcticament la totalitat de la mostra es trac- 
ta de llims (95,790 en el cas d'Alcúdia i 83,5 % 
per a la mostra de Palma). La fracció més fina, 
argila, oscil-la entre un 2,4% per Alcúdia a 16,570 
en el cas de Palma. La proporció de material més 
gruixat (arena molt fina) és tan sols testimonial 
(1,9% en el cas d'Alcúdia). 

El valor mitjà de la mida de gra (taula 1) ens 
indica que es tracta de llims de gra mitjà seguint 
l'escala de Friedmann i Sanders (1978), essent els 
valors per al cas de les mostres d'Alcúdia 4 mm 
superiors (13,2 um) que per al cas de la mostra de 
Palma (9,1 um), totes dues però entren dins l'in- 
terval de llims de gra mitjà. Aquests valors doncs, 
amb l'afegitó de la proporció d'arenes molt fines 
que hem comentat anteriorment indicarien un 
lleuger increment de la mida de gra per a la depo- 
sició enregistrada en la zona d'Alcúdia. 














Fig. 2. Anàlisis meteorològics de superfícies isobàriques del dia 14-3-2004 a les 12 h UTC. a) Superfície de 925 
hPa, b) Superfície de 850 hPa. 
Fig. 2. Meteorological map corresponding to 14-march-2004 at 12 UTC. a) at 925 hPa level and b) at 825 hPa. 

Fig. 3. Representació gràfica (histograma de freqüències i corba cumulativa) de les dades texturals de les mostres 


recollides durant l'episodi de 20/21 de febrer de 2004. 


Fig. 3. Graphic representation (frequency histogram and cumulative curve) of collected samples during the 20/21 


february 2004 event. 


En ambdós casos la distribució de fre- 
qüències és molt similar (Fig. 3). Es tracta 
d'una corba unimodal amb una moda pràctica- 
ment idèntica i dins del mateix interval (7,6 i 
8,5 llims de gra fi) amb una lleugera tendència 
a la bimodalitat mostrant la corba un petit 
increment entre els 20 i 30 um (llims de gra 
gruixat). En ambdós casos es tracta d'una 
corba amb asimetria cap a la dreta (right skee- 
wed) i amb leptoXurtosi. 


Anàlisi mineralògica 

Les mostres recol-lectades tan a la zona de 
Palma com d'Alcúdia van ser tractades i analit- 
zades mitjançant difractometria de raigs X 
seguint la metodologia descrita per Hardy i 
Tucker (1988) per tal d'avaluar la composició 
mineralògica tan des d'un punt de vista qualitatiu 
com semiquantitatiu. Els difractogrames resultat 
dels anàlisis es poden observar a la Fig. 4. 

Els resultats de l'anàlisi semiquantitativa 
dels difractogrames es pot observar a la Taula 2. 
Tant les mostres recollides a Palma com les 


d'Alcúdia presenten una composició similar amb 
molt poca variació. Fent la mitjana de totes les 
mostres veiem que el major percentatge corres- 
pon als silicats (43,390) seguits dels minerals del 
grup de les argiles (32,399) i finalment els carbo- 
nats (24,590). Dins dels silicats el quars repre- 
senta el component principal amb valors supe- 
riors al 4390, mentre que tant feldspats potàsics 
com plagiòclasis estan al voltant del 5%. Els car- 
bonats estan representats per la calcita amb per- 
centatges d'un 20% i en menor proporció (un 
4%) la dolomita. Destaca l'important volum per- 
centual dels minerals de les argiles en compara- 
ció amb altres deposicions humides recol-lecta- 
des a Mallorca, encara que la composició mine- 
ralògica sigui la mateixa. Tots els minerals 
(montmorillonita, palygorsxita, iHita, Raolinita, 
montmo-rillonita/illita i montmorillonita/clorita) 
presenten un valors similars al voltant del 5%. 


Càlcul del volum de la deposició 
El volum del material dipositat durant tot 
l'episodi corresponent a les pluges del 20/21 de 

Fig. 4. Difractogrames de raigs-X de la pols recollida durant l'episodi de pluja de fang a les localitats de Palma i 
Alcúdia de 20/21 de febrer de 2004: i de deposició seca a Palma durant l'episodi de 14 de març de 2004. 

Fig. 4. X-ray diffractograms of muddy rains collected in Palma and Alcúdia localities during the 20/21 february 
2004 event: and dry deposition event collected in Palma on march 14, 2004. 

Fig. 5. Difractogrames de raigs-X de la pols recollida durant l'episodi de deposició seca a Palma el 14 de març de 
2004. Notis la presència de guix i d'halita (fletxa). 

Fig. 5. X-ray diffractograms of sediment collected during the dry deposition event accounted in Palma on march 
14, 2004. Notice the presence of gypsums and halite (arrow). 

Mostra (um) 

mitjana mediana raó m/M moda desy. st. skewness kurtosis 
Palma 9.1 6.2 1.47 8.5 8.2 1.3 1.0 
Alcúdia 13.2 6.6 1.99 7.6 16.9 2.6 9.0 
M22anys* 57.2 27.4 2.15 30.3 83.2 2.7 9.6 
Mitjana 
(20/21 TI 04) 11.2 6.4 1.73 8.1 12.6 2.0 5.0 
*) mitjanes corresponents a les deposicions quantificables recollides durant el període 1982-2003. 


Taula 1. Anàlisi granulomètrica i paràmetres texturals de les mostres recollides durant l'episodi de 20/21 de febrer 


de 2004. 


Table 1. Granulometric analysis and textural parameters of collected samples during the 20/21 february 2004 event. 


febrer de 2004, s'ha calculat pesant el material 
recollit damunt una superfície plana de 3,5 m? en 
el cas d'Alcúdia i de dues mostres recollides en 
dues superfícies diferents de 0,2 m? cada una per 
a Palma. Els valors obtinguts han estat de 12,25 
g m" per Alcúdia i d'una mitjana per a las mos- 
tres de Palma de 11,32 g m? (11,17 i 11,46 g m°). 

Donada la generalització de la deposició en 
tota l'àrea illenca, podem extrapolar una valors 
totals de material particulat transportat i dipositat 
dins l'àrea mallorquina que suposant un àrea 
aproximada de 3.640 km? representaria un volum 


que podria oscil-lar entre 11,32 t km? i 12,25 t km 
", és a dir un valor total d'aport sedimentari per a 
Mallorca en un sol episodi de entre 40.768 i 
44.517 t. Això ens indicaria un valor aproximat a 
les 40.000 tones. Aquest valors ens indicarien, o 
no, l'excepcionalitat de l'episodi, al menys dins el 
període de recurrència mostrejat (23 anys). 


Deposició seca del dia 14 de març de 2004 

Un altre fenomen semblant, relacionat amb 
aquesta pols procedent del nord d'Àfrica, tingué 
lloc el 14 de març de 2004, amb la particularitat 

Mont Paly Ii Guix Kaol M/CA Quar FR Plag 
pluja de fang (20/21 feb 2004) 
Palma 6.9 7.3 6.8 - 5.9 8.4 31.8 5.8 5.1 17.8 4.1 
Alcúdia 4.1 4.7 5.0 - 5:1 10.2 35.1 3.1 52 22.8 4.2 
deposició seca (14 mar 2004) 
Palma i 9.4 i 5.1 4.7 13.6 29.9 2.8 2.0 21.9 9.2 
pluja de fang (període 1982 — 2003) 
mitjana" i 1.1 1.3 - 25 s.d 54.1 2.0 5.9 26.1 9.4 


i: indicis; s.d : sense dades, * : Fiol et al., en premsa. 





Mont: montmorillonita; Paly: palygorskita; Illi: illita; Guix: guix; Kaol: kaolinita; M/C /I: montmorillonita-clori- 
ta i montmorillonita-illita; Quar: quars; FK: Feldspat potàsic; Plag: plagiòclasi; Calc: calcita; Dolo:dolomita. 








Taula 2. Composició mineralògica dels sediments recollits en pluges de fang i deposició seca. 
Table 2. Mineralogical composition of sediments collected during dust rains and dry deposition. 

que la pluja de fang (deposició humida) va ésser 
molt escassa i a continuació es produí una depo- 
sició seca que considerem la més important de 
les enregistrades fins ara (Fiol et al., in press). 

La mostra recollida en una superfície plana 
de 26,5 x 16 cm (424 cm") i de color marró 
(7,5YR 5/4) prou diferent que en les altres oca- 
sions amb deposicions humides on sol presentar 
un color groc vermellós (7,5YR 6/6), suposà una 
taxa de deposició de 0,7 g m7. Això implicaria 
uns 700 kg Em-", és a dir un volum total pel que 
respecta a la totalitat de l'illa de Mallorca de 
2.548 tones. 

La mineralogia del sediment recollit en la 
deposició seca (Fig. 5) presenta una composició 
similar amb altres mostres corresponents a plu- 
ges de fang (Taula 2). Els minerals predominants 
són els silicats (34,790) encara que tant carbonats 
(31,190) com els minerals del grup de les argiles 
(29,1 9o) presenten valors similars. Destaca 
només la presència de guix (5.190) i d'indicis 
d'halita amb un elevat contingut de potasi, la 
qual cosa seria indici d'àrea font diferent de les 
deposions humides abans esmentades. 


Discussió i conclusions 


L'excepcionalitat de l'episodi de pluja de 
fang a tota l'illa de Mallorca, així com el volum 
visible de la deposició de fang, que va ser porta- 
da a la major part de la premsa local, són el pri- 
mer motiu pel qual ens vam proposar la descrip- 
ció acurada de l'aconteixement. 

De les dades obtingudes i descrites anterior- 
ment, podem indicar que des del punt de vista 
meteorològic les condicions van ser les mateixes 
en les quals se solen desenvolupar aquest acon- 
teixements (Fiol et al., 2001, en premsa), l'única 
variació és que la freqüència de les mateixes 
acostuma a ésser durant els mesos més calents de 
l'any (amb màxims a l'estiu), mentre que en 
aquest cas es donà durant el mes de febrer (tradi- 
cionalment dels més freds). 

Les dades granulomètriques, també ens 
vénen a indicar una certa excepcionalitat. Els 
valors mitjans de mida de gra donen un valor al 
voltant de 11,1 um (llims de gra mig), és a dir un 
valor molt més fi dels valors normalment mesu- 


rats en altres episodis a Mallorca que, encara que 
molt variables, oscil-len en valors mitjans entre 
20 i 128 um (llims de gra gruixat a arenes molt 
fines a fines). En aquest cas, els valors s'assem- 
blen més als d'altres localitats mediterrànies 
(Nihlèn i Olson, 1995, Rapp, 1984, Avila, 1999, 
Le Bolloch et al., 1996, Bergametti et al., 1989, 
etc.) deixant de banda la proximitat fins ara supo- 
sada a l'àrea font per explicar la mida de gra més 
grossa normalment observada (Fiol et al., 2001). 
En l'episodi que ens ocupa aquesta proximitat 
implicaria un major volum. 

Així analitzant el volum de la deposició, s'ha 
de remarcar, a part del fet de la taxa de deposició, 
l'extensió a pràcticament tota l'illa de Mallorca. 
Els volums mitjans enregistrats de 11,63 g mí, 
són realment una excepcionalitat si tenim present 
que la mitjana mesurada per a l'illa de Mallorca 
durant els darrers 22 anys (Fiol et al., en premsa) 
ha estat de 13,5 g m° a", és a dir, que en un sol 
episodi s'hauria cobert la mitjana anual de depo- 
sició. I encara més si tinguéssim en compte que 
valors mitjans de deposició durant el període 
1983-1989 tan sols donava taxes de 4,46 g m°. 
Aquests valors són en qualsevol cas sensiblement 
superiors a dades aportades per altres autors per 
altres àrees de la Mediterrània (Nihlèn i Olson, 
1995, Rapp, 1984, Avila, 1999, Le Bolloch et al., 
1996, Bergametti et al., 1989, etc.). 

Totes aquestes dades, s'afegirien a la idea 
aportada per Quereda et al. (1996) i Fiol et al. (en 
premsa) de que hi ha una tendència no tan sols a 
l'increment del nombre d'episodis de pluges de 
fang en els darrers anys, sinó també a l'increment 
del volum del material dipositat. 

Referent a les dades mineralògiques, tan 
sols s'ha de destacar l'increment del percentatge 
dels minerals de les argiles (Taula 2) que superen 
el 3090 en conjunt amb respecte als valors mit- 
jans de les mostres recollides durant el període 
1983-2003, i que s'ha de relacionar directament 
en la mitjana de la mida de gra, doncs són les 
mides més petites les que es corresponen amb els 
minerals de les argiles. La resta presenten valors 
similars essent el quars el mineral principal 
seguit dels carbonats. Els minerals de les argiles 
són pràcticament els mateixos indicant per tant 
un àrea font similar. 

